recursal/SuperWikiNEXT-32B huggingface dataset:
Η **Σι Λινγκ-τσι** (*κινέζικα*: 西陵氏), γνωστή και ως **Λέι-Ζου** (*κινέζικα*: 嫘祖), είναι μυθική Κινέζα πριγκίπισσα και σύντροφος του θρυλικού Κίτρινου αυτοκράτορα. Σύμφωνα με την κινεζική λαογραφία, ανακάλυψε το μετάξι και τη σηροτροφία, ενώ εφηύρε τον αργαλειό μεταξιού κατά τον 27ο αιώνα π.Χ..

Μυθολογία
---------

Αναφέρεται ότι η μυθική πριγκίπισσα, ενώ έπερνε το απογευματινό τσάι της, ένα κουκούλι έπεσε μέσα στο φλυτζάνι της. Σύμφωνα με μια αναφορά, ένα κουκούλι μεταξοσκώληκα έπεσε στο τσάι της και η θερμότητα ξετύλιξε το νήμα του μεταξιού μέχρι να απλωθεί σε εντελώς στον κήπο της. Όταν το μετάξι ξετυλίχθηκε ολόκληρο, είδε ότι στο φλυτζάνι της απέμεινε το μικρό κουκούλι και συνειδητοποίησε το μετάξι προήλθε από αυτό. Αλλες αναφορές περιγράφουν ότι η πριγκίπισσα παρατήρησε μεταξοσκώληκες να τρώνε τα φύλλα της μουριάς και να συνθέτουν κουκούλια. Μάζεψε κάποια κουκούλια και κάθισε να απολαύσει το τσάι της. Ένα κουκούλι έπεσε στο φλυτζάνι με το ζεστό νερό και το νήμα του μεταξιού διαχωρίστηκε από το κουκούλι. Aνακάλυψε ότι θα μπορούσε να χαλαρώσει αυτό το μαλακό και όμορφο νήμα γύρω από το δάχτυλό της.

Έπεισε τον σύζυγό της να της παραχωρήσει ένα άλσος από μουριές, όπου θα μπορούσε να εξημερώσει τις κάμπιες που έκαναν αυτά τα κουκούλια. Της αποδίδεται η επινόηση του κυλίνδρου μεταξιού που ισχυροποιεί την υφαντική ίνα και του πρώτου αργαλειού μεταξιού. Δεν είναι γνωστό εάν η ιστορία είναι αληθινή, αλλά οι ιστορικοί γνωρίζουν ότι η Κίνα υπήρξε ο πρώτος πολιτισμός που χρησιμοποίησε το μετάξι. Η Σι Λινγκ-Σι μοιράστηκε τις ανακαλύψεις της και με αυτό τον τρόπο διαδόθηκε η σηροτροφία και η επεξεργασία μεταξιού στην Κίνα.

Στη σύγχρονη Κίνα, η λαογραφική παράδοση της αναφέρει ως την *Μητέρα του μεταξιού*. Η Σι Λινγκ-τσι είχε αποκτήσει με τον αυτοκράτορα έναν υιό, τον Τσανγιί, ο οποίος ήταν ο πατέρας του μυθικού αυτοκράτορα Τσανχού. Ο τελευταίος μπόρεσε να αναρριχηθεί στον θρόνο και παρέμμεινε αυτοκράτορας έως τον θάνατό του.

Παραπομπές
----------

1. ↑  (Κλασσικά κινέζικα) *大戴禮記*.
2. ↑  Σίμα Τσιεν: «史記» (Κλασσικά κινέζικα) Δεκαετία του 90 π.Χ..
3. ↑  Fan Lizhu (Ιούνιος 2003). *The Cult of the Silkworm Mother as a Core of a Local Community Religion in a North China Village: Field Study in Zhiwuying, Baoding, Hebei,"* The China Quarterly. **174**. σελ. 360. .
4. ↑  Asiapac Editorial (2006). *Great Chinese emperors: tales of wise and benevolent rule* (revised έκδοση). Asiapac Books Pte Ltd. σελ. 9. ISBN 9812294511.  `Η παράμετρος |access-date=` χρειάζεται `|url=` (βοήθεια)
Ο Ανδρέας Ζυγομαλάς του Αντωνίου (Αθήνα, 1890 – Νίβιτσα Βορείου Ηπείρου, 30 Ιουλίου 1914) ήταν Έλληνας στρατιωτικός, που διακρίθηκε για τη δράση και την ανδρεία του στο πεδίο των Βαλκανικών Πολέμων και του αγώνα της Αυτονομίας της Βορείου Ηπείρου.

Καταγωγή
--------

Ο Ανδρέας γεννήθηκε το 1890 στην Αθήνα και ήταν γόνος της παλαιάς Βυζαντινής οικογένειας Ζυγομαλά, που καταγόταν από την περιοχή της Αργολίδας και στη συνέχεια μετοίκησε στην Κωνσταντινούπολη, έπειτα στη Χίο και τέλος στην Αθήνα.
Ήταν γιος του βουλευτή και υπουργού Αντωνίου Ζυγομαλά (1856-1930) και της Λουκίας Μπαλάνου (1863-1947) και εγγονός του Ανδρέα Ζυγομαλά (1803-1876), αγωνιστή της Ελληνικής Επανάστασης του 1821 και μετέπειτα δημοσιογράφου και πολιτικού.

Σπουδές
-------

Σπούδασε Νομικά, και ακολούθως άσκησε τα στρατιωτικά του καθήκοντα στη θέση του διερμηνέα, καθώς ήταν άριστος γνώστης τριών γλωσσών.

Δράση
-----

Το ξεκίνημα του Β’ Βαλκανικού Πολέμου οδήγησε τον Ζυγομαλά να καταταγεί ως εθελοντής στο 2ο Σύνταγμα Πεδινού Πυροβολικού, υπηρετώντας πρώτα στη Μακεδονία και έπειτα στην Ήπειρο, με τον ίδιο να αιτείται την αποστολή του στο Μπιζάνι, τόπο του βασικού μετώπου, μία κίνηση θάρρους που του χάρισε τον «επ’ ανδραγαθία» βαθμό του ανθυπολοχαγού. Στο πεδίο της μάχης ο Ζυγομαλάς με το άγημά του καταλαμβάνουν το ύψωμα του Μπιζανίου, όπου ο ίδιος υπέστειλε την τουρκική σημαία των οχυρών, η οποία και του απονεμήθηκε ως πολεμικό λάφυρο (σήμερα φυλάσσεται στο Μουσείο Ζυγομαλά του Αυλώνα Αττικής). Αργότερα, ο Ζυγομαλάς πολέμησε στο πεδίο της Βορείου Ηπείρου υπέρ της αυτονομίας της περιοχής.

Θάνατος
-------

Ο Ανδρέας Ζυγομαλάς βρέθηκε δολοφονημένος στις 30 Ιουλίου 1914, στην περιοχή της Νίβιτσας Βορείου Ηπείρου. Το λείψανό του φυλάσσεται, μαζί με τα λείψανα των γονέων του, Αντωνίου και Λουκίας, σε κρύπτη του Ιερού Ναού Αγίου Αντωνίου, στον Αυλώνα Αττικής, ενώ τα στρατιωτικά παράσημα και οι διακρίσεις του, μαζί με διάφορα προσωπικά αντικείμενα του ιδίου και της οικογένειάς του, φυλάσσονται στο Μουσείο Ζυγομαλά.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 314147

 |

 |
Ο όρος **ανεξάρτητη μεταβλητή** ουσιαστικά είναι ένας μαθηματικός όρος διάκρισης μεταβλητών που έχει ευρύτητα χρήσης στην επιστημονική πειραματική έρευνα και κυρίως στη στατιστική.

Γενικά ως ανεξάρτητη μεταβλητή χαρακτηρίζεται κάθε είδους ερεθισμός που προέρχεται από το περιβάλλον (οπτικός, ακουστικός, αφής, γεύσης κλπ.), καθώς και κάθε έννοια υπόθεσης που εισέρχεται σε ερευνητικό πεδίο, εξ ου και το μεγάλο πλήθος συνώνυμων όρων με τους οποίους απαντάται όπως π.χ. μεταβλητή ερεθισμού, μεταβλητή υπόθεσης, μεταβλητή εισαγωγής, πειραματική μεταβλητή, μεταβλητή έκθεσης, δραστική μεταβλητή, ή και πρόβλεψης, παλινδρόμησης, ελεγχόμενη κ.ά.

Στην παρατήρηση ή πειραματική έρευνα προσδιορίζουμε το χαρακτηριστικό αυτό που μας ενδιαφέρει, δηλαδή την κύρια μεταβλητή, και το οποίο στη συνέχεια θα μετρήσουμε απομονώνοντας έτσι άλλα χαρακτηριστικά (μεταβλητές). Μπορούμε με τον τρόπο αυτό να ισχυριστούμε ότι ελέγχουμε το όλο πείραμα - έρευνα αφού αποκλείουμε οποιαδήποτε συμπεριφορά άλλων μεταβλητών. Για παράδειγμα εξετάζουμε το βάρος ενός οχήματος αποκλείοντας τη συνθήκη κίνησης ή των κλιματολογικών συνθηκών που επικρατούν κατά την έρευνα, ή εξετάζουμε μια στατιστική μονάδα (φοιτητή, ή στρατιώτη) ανεξάρτητα των μεταβλητών ύψους βάρους, οικογενειακής κατάστασης κλπ.  

Αντίθετα όμως αυτού μπορούμε να κρατήσουμε σταθερές όλες τις άλλες μεταβλητές που μπορεί να επηρεάζουν εκτός από μία της οποίας και εξετάζουμε τη συμπεριφορά επί της κυρίας, στη περίπτωση αυτή λέμε ότι εξετάζουμε μια εξαρτώμενη ή εξαρτημένη μεταβλητή που μπορεί να μεταβάλλεται σε κάθε μεταβολή της ανεξάρτητης.

Στη μαθηματική γλώσσα η παραπάνω τελευταία συμπεριφορά, (σχέση), αποδίδεται ως συνάρτηση ανεξάρτητης μεταβλητής (χ) της εξαρτημένης (y) όπου {\displaystyle y=f(x)}.  

Στη στατιστική ως ανεξάρτητη μεταβλητή μπορεί να είναι οποιαδήποτε ποσοτική ή ποιοτική μεταβλητή.

Πηγές
-----

* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.2ος, σελ.551-553.
* Θρασ. Μπέλλας "Η Έρευνα στις Επιστήμες της Συμπεριφοράς" - Αθήνα 1977. τομ.1ος, σελ.71-72.
* Συλλογ. έργο των Π. Κικιλίας, Δ. Παλαμούρδας, Α. Πετράκης, Δ. Τσουκαλάς "Στατιστική - Πιθανότητες" Εκδ. Δηρος - Αθήνα 2001, ISBN 960-8271-07-X, σελ.15-16.
Αυτό το λήμμα αφορά ένα πρωτάθλημα ποδοσφαίρου της Αγγλίας.  Για το πρωτάθλημα ποδοσφαίρου της Γαλλίας, δείτε: Λιγκ 2.  

Η **Λιγκ Του** (αγγλικά: *League Two*) είναι η τέταρτη ποδοσφαιρική κατηγορία στο αγγλικό ποδόσφαιρο. Ακόμη, αποτελεί την τρίτη κατά σειρά από τις τρεις κατηγορίες της Αγγλικής Φούτμπολ Λιγκ. Είναι επίσης γνωστή ως *Sky Bet League 2*, από την στιγμή που χορηγός της είναι η Sky Bet. Περιλαμβάνει 24 ομάδες.

Διαδικασία προβιβασμού
----------------------

Οι τρεις πρώτες ομάδες της βαθμολογίας στην Λιγκ Του προβιβάζονται κατευθείαν στην Φούτμπολ Λιγκ Ουάν, ενώ οι ομάδες από την θέση 4 έως 7 μπαίνουν σε διαδικασία πλέι οφ με διπλούς ημιτελικούς και τους νικητές να αγωνίζονται σε τελικό με έπαθλο το τέταρτο εισιτήριο του προβιβασμού.

Υποβιβασμός
-----------

Οι 2 τελευταίες ομάδες υποβιβάζονται στην Κόνφερενς Πρέμιερ.

Το τρόπαιο του πρωταθλήματος σε μορφή svg

  

  

|  |  |
| --- | --- |
|  | *Αυτό το λήμμα σχετικά με το **αγγλικό** ποδόσφαιρο χρειάζεται επέκταση. Βοηθήστε τη Βικιπαίδεια επεκτείνοντάς το!*. |
Ο **Μιθριδάτης Α΄ της Μηδίας Ατροπατηνής** ή **Μιθριδάτης Α΄ της Μηδίας** (περί το 100 π.Χ.-έως το 66 π.Χ.) ήταν βασιλεύς της Μηδίας Ατροπατηνής. Δεν είναι γνωστά τα γεγονότα σχετικά με την ζωή του πριν το 67 π.Χ. παντρεύτηκε μια πριγκίπισσα από την Δυναστεία των Αρταξιαδών της Αρμενίας κόρη του κορυφαίου βασιλέως Τιγράνη του Μέγα με την σύζυγο του Κλεοπάτρα του Πόντου. Ο Μιθριδάτης Α΄ κυβέρνησε την διετία (67 π.Χ.-66 π.Χ.), ο Δίων Κάσσιος καταγράφει την τελευταία εκστρατεία του Ρωμαίου στρατηγού Λούκουλλου (67 π.Χ.). Την εποχή εκείνη οι Ρωμαίοι επιτέθηκαν στην Καππαδοκία, ο ίδιος υποστήριξε τον πεθερό του Τιγράνη τον Μέγα (67 π.Χ.). Ο Τιγράνης ο Μέγας και ο δικός του πεθερός Μιθριδάτης ΣΤ΄ Ευπάτωρ ηττήθηκαν από τον Λούκουλλο στην μάχη του ποταμού Μουράτ (66 π.Χ.). Ο Μιθριδάτης Α΄ πέθανε (66 π.Χ.) και τον διαδέχθηκε ο συγγενής του Δαρείος Α΄ της Μηδίας Ατροπατηνής που κυβέρνησε έναν χρόνο (66 π.Χ.-65 π.Χ.). Σύμφωνα με σύγχρονους ιστορικούς ο γιος του μαζί με την επίσημη σύζυγο του από την Αρμενία ήταν ο Αριοβαρζάνης Α΄ της Μηδίας Ατροπατηνής. Το γεγονός αυτό εξηγεί την διεκδίκηση του στέμματος της Αρμενίας από τους απογόνους του, αυτό τους έφερε σε σύγκρουση με την Δυναστεία των Αρταξιαδών.

Παραπομπές
----------

1. ↑  Δίων Κάσσιος, 36.14
2. ↑
3. ↑  Δίων Κάσσιος, 36.14
4. ↑
5. ↑
6. ↑
7. ↑  Toumanoff, Manual genealogy and chronology for the Christian Caucasus (Armenia, Georgia, Albania), σσ. 81-82

Πηγές
-----

* C. Toumanoff, Manual genealogy and chronology for the Christian Caucasus (Armenia, Georgia, Albania), ED. Aquila, Rome, 1976
Τα **MLS Cup Playoffs** αποτελούν μία σειρά αγώνων του πρωταθλήματος της Μέιτζορ Λιγκ Σόκερ (MLS), παρόμοια με τα πλέιοφς του NBA. Δώδεκα ομάδες στο σύνολό τους, οι πρώτες έξι ομάδες της κανονικής περιόδου από την Ανατολική και οι αντίστοιχες έξι από τη Δυτική Περιφέρεια, λαμβάνουν μέρος στους αγώνες για την κατάκτηση του MLS Cup.

Η συγκεκριμένη διαδικασία για την κατάκτηση του πρωταθλήματος, διαφέρει σε σύγκριση με τα περισσότερα πρωταθλήματα ανά τον κόσμο, στα οποία, η ομάδα που έχει συγκεντρώσει τους περισσότερους πόντους στην κανονική περίοδο, στέφεται πρωταθλήτρια. Η MLS επιβραβεύει την πρωταθλήτρια της κανονικής περιόδου με το Supporters' Shield και με μία θέση στο ΚΟΝΚΑΚΑΦ Τσάμπιονς Λιγκ. Η πρωταθλήτρια της κανονικής περιόδου πρέπει να εδρεύει στις Ηνωμένες Πολιτείες Αμερικής, ούτως ώστε να μπορεί να προκριθεί άμεσα στο Τσάμπιονς Λιγκ.

Πρόκριση
--------

12 ομάδες προκρίνονται στα πλέιοφς: oi έξι κορυφαίες ομάδες σε κάθε περιφέρεια οι οποίες συγκεντρώνουν τους περισσότερους πόντους στην κατάταξη στο τέλος της κανονικής περιόδου, έπειτα από 34 αγωνιστικές.

Τα κριτήρια πρόκρισης είναι τα εξής:

* Οι έξι κορυφαίες ομάδες σε κάθε περιφέρεια πληρούν τα κριτήρια για τη συμμετοχή στα πλέιοφς.
* Οι δύο κορυφαίες ομάδες αγωνίζονται με τις τελευταίες της κάθε περιφέρειας.

Παραπομπές
----------

1. ↑  «Competition Rules and Regulations». Αρχειοθετήθηκε από το πρωτότυπο στις 20 Σεπτεμβρίου 2012. Ανακτήθηκε στις 30 Νοεμβρίου 2014.

Εξωτερικοί σύνδεσμοι
--------------------

* MLS Playoffs
* MLS Standings
Ο **β (βήτα) Αετού** (Beta Aquilae, β Aql) είναι ο έβδομος σε φωτεινότητα αστέρας του αστερισμού Αετού. Είναι γνωστός και με την παραδοσιακό όνομα **Αλσαΐν**. Το γεγονός ότι φαίνεται να λάμπει λιγότερο από 3 μοίρες νότια-νοτιοανατολικά του φωτεινότερου αστέρα του αστερισμού, του α, γνωστού και ως Αλτάιρ, αλλά και σχετικώς κοντά στον γ Αετού, οδήγησε στη συσχέτισή του με αυτούς στις παραδόσεις των διάφορων πολιτισμών. Είναι ένας οπτικώς διπλός αστέρας, με τον συνοδό του, τον 11ου μεγέθους β Αετού B (β Aql B), να βρίσκεται σε απόσταση 13 δευτερολέπτων της μοίρας.

Ονομασίες και ιστορικά στοιχεία
-------------------------------

Το παραδοσιακό όνομα «Αλσαΐν» προέρχεται από την περσο-αραβική λέξη الشاهين (*aš-šāhīn*), που σημαίνει πετρίτης. Σε αραβικό κατάλογο αστέρων, ο β αναφέρεται ως **Unuk al Ghyrab** (عنق ألغراب - únuq al-ghuraab), που μεταφράσθηκε αργότερα στη λατινική ως **Collum Corvi**, δηλαδή «ο λαιμός του κορακιού».

Στην Κίνα, η ονομασία 河鼓 (Hé Gŭ), που σημαίνει «τύμπανο του ποταμού», αναφέρεται και πάλι σε σχέση με την ομάδα που σχηματίζουν οι αστέρες α, β και γ Αετού. Ο ίδιος ο β Αετού είναι γνωστός ως 河鼓 (Hé Gŭ yi, δηλαδή «ο πρώτος αστέρας του τυμπάνου του ποταμού»). Κατά την κινεζική παράδοση της πριγκίπισσας και του γελαδάρη, ο γ και ο β Αετού ήταν παιδιά του Niulang (牛郎 = ο γελαδάρης, α Αετού) και της Zhinü (織女 = η πριγκίπισσα, ο αστέρας Βέγας).

Οι ιθαγενείς Koori της Βικτώριας έλεγαν ότι οι β και γ Αετού ήταν οι μαύροι κύκνοι-σύζυγοι του Bunjil (α Αετού), που και πάλι ήταν ένας αετός (του είδους *Aquila audax*).

Επίσης, στη νεότερη αστρονομία, ο αστέρας φέρει τα ονόματα **60 Αετού** (αριθμός Φλάμστηντ), **Gl 771, HR 7602, BD +06°4357, HD 188512, LHS 5350a, LTT 15822, SAO 125235, FK5 749** και **HIP 98036**, που αντιστοιχούν στην αναφορά του σε διάφορους καταλόγους αστέρων.

Αστροφυσικά χαρακτηριστικά
--------------------------

Ο β Αετού είναι ένας γηραιός κίτρινος αστέρας, με ηλικία της τάξεως των 10 δισεκατομμυρίων ετών. Παρότι η μάζα του είμαι συγκρίσιμη με αυτή του Ήλιου μας (20% ως 30% μεγαλύτερη), είναι ένας εξελιγμένος αστέρας: έχει καταναλώσει σχεδόν όλο το υδρογόνο στον πυρήνα του και κατατάσσεται στους υπογίγαντες, με διάμετρο, στην εποχή μας, 3,3 φορές μεγαλύτερη από αυτή του Ήλιου και λαμπρότητα εξαπλάσια από την ηλιακή. Η θερμοκρασία στην επιφάνειά του είναι 5.100 K (περίπου 700 βαθμούς μικρότερη της ηλιακής). Σύντομα θα αρχίσει να διογκώνεται σε ερυθρό γίγαντα. Αρκετά αργότερα, αφού τα εξωτερικά του στρώματα διαφύγουν στο διάστημα, ο πυρήνας του θα συμπιεσθεί σε έναν λευκό νάνο.

Ο β Αετού πλησιάζει το Ηλιακό Σύστημα με ταχύτητα 40,3 χιλιόμετρα το δευτερόλεπτο (145 χιλιάδες χιλιόμετρα την ώρα).

Παραπομπές
----------

1. ↑  Knobel, E. B. (June 1895). «Al Achsasi Al Mouakket, on a catalogue of stars in the Calendarium of Mohammad Al Achsasi Al Mouakket». *Monthly Notices of the Royal Astronomical Society* **55**: 429. doi:10.1093/mnras/55.8.429. Bibcode: 1895MNRAS..55..429K.
2. ↑  *中國星座神話*, του 陳久金. Εκδ. 台灣書房出版有限公司, 2005, ISBN 978-986-7332-25-7.

Δείτε επίσης
------------

* Κατάλογος αστέρων του Αετού

Εξωτερικοί σύνδεσμοι
--------------------

* Φωτογραφία
Ο **Λιούτοβιντ της Ζαχλουμίας** ήταν Σλάβος, γηγενής, κυβερνήτης της Ζαχλουμίας, στη σημερινή δυτική Ερζεγοβίνη και νότια της Κροατίας, που άκμασε στα μέσα του 11ου αιώνα υποτελής στη Βυζαντινή Αυτοκρατορία. Ήταν ο τελευταίος Βυζαντινός διοικητής του Θέματος του Σιρμίου το 1039-1042.

Σε έναν χάρτη του Ιουλίου του 1039 ο Λιούτοβιντ αναφέρεται με τους βυζαντινούς τίτλους του *πρωτοσπαθάριου επί του χρυσιτρικλίνου*, *ύπατου*, και *στρατηγός της Σερβίας και της Ζαχλούμιας*, γεγονός που υποδηλώνει ότι ο αυτοκράτορας Μιχαήλ Δ΄ του χορήγησε την διοίκηση αυτών των εδαφών, συμπεριλαμβανομένης και της Διοκλείας.

Το 1042 ο Ζουπάνος της Ράσκας Μπαν της Βοσνίας και ο Λιούτοβιντ έλαβαν μεγάλες ποσότητες χρυσού από τον Βυζαντινό αυτοκράτορα για την υποστήριξή τους στην ανατροπή του Στέφαν Βόγισλαβ της Διοκλείας. Αυτός οδήγησε τον στρατό εναντίον της Διοκλείας το 1043, αλλά έπεσε σε ενέδρα στον λόφο Κλομπούκ κι έχασε την μάχη από τον Βόισλαβ, ο οποίος νίκησε. Ο Βόισλαβ έπειτα συνέχισε για να προσαρτήσει το μεγαλύτερο μέρος του Ζαχλουμίου και της Τραβουνίας.

Παραπομπές
----------

1. 1 2 3  Stephenson 2003, σσ. 42-43
2. ↑  Cameron, Averil (17 Ιουλίου 2003). *Fifty Years of Prosopography: The Later Roman Empire, Byzantium and Beyond*. OUP/British Academy. ISBN 9780197262924.
3. ↑  *Chronicle of the Priest of Duklja*, ch. 38: «iupano Rassae et bano Bosnae et principi regionis Chelmanae»
4. ↑  Marko Vego, *Naselja bosanske srednjevjekovne države*, Svjetlost, 1957. Google Books

Πηγές
-----

* Stephenson, Paul (2003). *The legend of Basil the Bulgar-slayer*. Cambridge University Press. σελίδες 42–43. ISBN 978-0-521-81530-7. Ανακτήθηκε στις 8 Μαΐου 2011.
* Medieval Lands: Montenegro


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ljutovid of Zahumlje  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


John Komnenos
Ο **Λέων Διαβατηνός ή Δαβατηνός** ήταν βυζαντινός αξιωματούχος, πρωτοβέστης, μάγιστρος, και κατεπάνω ή δουξ (διοικητής) της Έδεσσας όπου επαναστάτησε ενάντια στον αυτοκράτορα Μιχαήλ Ζ΄.

Ο Λέων καταγόταν από την Οικογένεια Διαβατηνών με μεγάλη επιρροή στο δεύτερο μισό του 11ου αιώνα. Το 1071 αναφέρεται ως απεσταλμένος του αυτοκράτορα Ρωμανού Δ΄ στην Έδεσσα. Πριν την σχεδιασμένη εκστρατεία του αυτοκράτορα εναντίον των Σελτζούκων και την απόσυρση του σουλτάνου Αλπ Αρσλάν στη Βαβυλώνα.

Μετά τη συντριπτική ήττα του Ρωμανού Δ΄ στη Μάχη του Μαντζικέρτ στις 26 Αυγούστου 1071 η Κωνσταντινούπολη έχασε την επικοινωνία και τον έλεγχο του νοτιοανατολικού τμήματος της αυτοκρατορίας πέρα από τα όρη του Ταύρου. Ο εμφύλιος πόλεμος, οι εξεγέρσεις των Βουλγάρων και οι Πετσενέγοι και η προσπάθεια του αυτοκράτορα Μιχαήλ Ζ΄ να τους αντιμετωπίσει με τις επιθέσεις των Νορμανδών κατά της Σικελίας, απογύμνωσαν στρατιωτικά τις ανατολικές επαρχίες. Σε μεγάλο βαθμό αυτή την κατάσταση εκμεταλλεύτηκε ο Φιλάρετος Βραχάμιος ξεκινώντας από την Γερμανίκεια το 1072 απλώνεται κατά διαστήματα σε όλη τη βόρεια Συρία και Μεσοποταμία καθιστώντας τον ημιανεξάρτητο ηγεμόνα της περιοχής.

Στην Έδεσσα ο Λέων Διαβατηνός ήταν δουξ - διοικητής από το 1071, και αντιμετώπισε τις επιδρομές των Σελτζούκων. Το 1077, αντικαταστάθηκε από τον αυτοκράτορα Μιχαήλ Ζ'. Το τελευταίο σημάδι ζωής του Λέων χρονολογείται από το έτος 1098, όπου έπαψε η βυζαντινή κατοχή της Έδεσσας.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  Leon Diabatenos, protovestes L XI / E XII[*νεκρός σύνδεσμος*]
3. ↑  Die Titulatur auf den Siegeln variiert; vgl. Seibt, *Hervé*, S. 91.
4. ↑  Vgl. Seibt, *Hervé*, S. 91.

Πηγές
-----

* Christopher MacEvitt: *The Crusades and the Christian World of the East: Rough Tolerance.* University of Pennsylvania Press, Philadelphia 2011, ISBN 978-0-81-220269-4, S. 66.
* Alexios G. Savvides, Benjamin Hendrickx (Hrsg.): *Encyclopaedic Prosopographical Lexicon of Byzantine History and Civilization*. Vol. 2: *Baanes–Eznik of Kolb*. Brepols Publishers, Turnhout 2008, ISBN 978-2-503-52377-4, S. 284.
* Werner Seibt: *Übernahm der französische Normanne Hervé (Erbebios Phrangopolos) nach der Katastrophe von Mantzikert das Kommando über die verbliebene Ostarmee?* In: Jean-Claude Cheynet, Claudia Sode (Hrsg.): *Studies in Byzantine Sigillography* 10. De Gruyter, Berlin 2010, ISBN 978-3-11-022704-8, S. 89−96.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Leon Diabatenos  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το λογότυπο του 4chan
Το **4chan** είναι ανώνυμος αγγλόφωνος ιστότοπος εικόνων. Ξεκίνησε από τον Christopher "moot" Poole τον Οκτώβριο του 2003. Ο ιστότοπος φιλοξενεί νήματα αφιερωμένα σε μια ευρεία ποικιλία θεμάτων, από anime και manga έως βιντεοπαιχνίδια, μουσική, λογοτεχνία, γυμναστική, πολιτική και αθλητισμό, μεταξύ άλλων. Η εγγραφή δεν είναι διαθέσιμη και οι χρήστες συνήθως δημοσιεύουν ανώνυμα, σε αντίστοιχα νήματα, τα οποία διαγράφονται καθώς υπάρχει ροή δημοσιεύσεων. Από τον Μάιο του 2021, το 4chan δέχεται περισσότερους από 20 εκατομμύρια μοναδικούς μηνιαίους επισκέπτες, με περισσότερες από 900.000 αναρτήσεις να γίνονται καθημερινά.

Το 4chan δημιουργήθηκε ως αγγλόφωνο σάιτ, αντίστοιχο του ιαπωνικού Futaba Channel, γνωστό και ως 2chan, και τα πρώτα νήματα δημιουργήθηκαν για δημοσίευση εικόνων και συζητήσεων που σχετίζονται με anime. Ο ιστότοπος έχει περιγραφεί ως κόμβος της υποκουλτούρας του Διαδικτύου, με την κοινότητά του να ασκεί επιρροή στην meme κουλτούρα του διαδικτύου. Γνωστά memes όπως ο Wojak και ο Πέπε ο βάτραχος, που τον ενστερνίστηκε η alt-right κοινότητα, εξαπλώθηκαν μέσω του 4chan. Το 4chan έχει αποτελέσει συχνά αντικείμενο της προσοχής των μέσων ενημέρωσης ως πηγή αντιπαραθέσεων.

Παραπομπές
----------

1. ↑  «Advertise - 4chan». *4chan.org*. Ανακτήθηκε στις 1 Μαΐου 2021.
Η **Άγκενς ΜακΚένζι** γνωστή ως Άκγι ΜακΚένζι είναι παρουσιάστρια στην τηλεόραση, πιο γνωστή από την παρουσίαση της εκπομπής *Αστραφτερά σπίτια (How clean is your house?)* στο Channel 4 και από τη παρουσίαση του *Storage Hoarders* στο ITV.

Βιογραφία
---------

Η Άγκι ΜακΚένζι γεννήθηκε στην Σκωτία και πήγαινε στο σχολείο Kingussie High School. Σπούδασε στο Aberdeen College of Commerce όπου αποφήτησε με πολύ καλούς βαθμούς και έτσι προσλήφθηκε στο Foreign Office, εκεί δούλεψε ως security. Έπειτα άφου υπέγραψε με το Official Secrets Act προσλήφθηκε στο Secret Intelligence Service, πιο γνωστό ως MI6, το οποί στεγεζεται στο Λονδίνο. Έπειτα δούλεψε σε πολλες lifestyle εκπομπές και ύστερα έγινε αναπληρωματικός συντάκτης στο περιοδικό *Good Housekeeping*.

Ύστερα άφου είχε δουλέψει στο Good Housekeeping, και αφού είχε αμπειρία από θέματα καθαριότητας του σπιτιού, πήρε την απόφαση να δηλώσει συμμετοχή στην εκπομπή Αστραφτερά σπίτια (How clean is your house?). Τελικά προσλήφθει για την παρουσιάση της εκπομπής μαζί με την επαγγελματία καθαρίστρια Κιμ Γούντμπαμ. Η ΜακΚένζι, επιπλέον, έχει εμφανιστεί στην εκπομπή The Oprah Winfrey Show στις Ηνωμένες Πολιτείες Αμερικής, στον τρίτο κύκλο του Dancing on Ice του τηλεοπτικού σταθμού ITV με παρτενέρ τον Sergey Malyshev και ως καλεσμένη στην lifestyle εκπομπή *The Hour* του τηλεοπτικού σταθμού STV. Τον Δεκέμβριο 2012 η ΜακΚένζι παρουσίασε την εκπομπή *Storage Hoarders* στο οποίο ο δεύτερος κύκλος γυρίστηκε τον Αύγουστο 2013.

Φιλμογραφία
-----------

* *Αστραφτερά σπίτια* - Channel 4 (2003–2009)
* *V Graham Norton* - Channel 4 (2003)
* *Children in Need* - BBC One (2003)
* *The Terry and Gaby Show* - Channel 5 (2003)
* *Hogmanay Live* - STV (2003)
* *National Television Awards Party of the Year* (2004)
* *Hell's Kitchen* - ITV (2004)
* *BBC Breakfast - BBC One/BBC News 24* (2004)
* *Friday Night with Jonathan Ross* - BBC One (2004)
* *Too Posh To Wash* - Channel 4 (2004)
* *This Morning* - ITV (2004)
* *EastEnders* - BBC One (2004)
* *Today with Des and Mel* - ITV (2005)
* *Dirty Tricks* (2005)
* *The Paul O'Grady Show* - ITV/Channel 4 (2005, 2006)
* *The F-Word* - Channel 4 (2005)
* *The 100 Greatest Family Films* - Channel 4 (2005)
* *Grumpy Old Women* - BBC Two (2006)
* *Richard & Judy* - Channel 4 (2006)
* *Come Dine With Me* - Channel 4 (2006)
* *The Mint* - ITV (2006)
* *Hogmanay Stories* - STV (2006)
* *Dancing On Ice* - ITV (2008)
* *Loose Women* - ITV (2008)
* *Hider in the House* - (2008)
* *The Hour* - (2009)
* *All Star Family Fortunes* - ITV (2010)
* *Celebrity MasterChef* - BBC One, BBC Two (2011)

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Αυγούστου 2007. Ανακτήθηκε στις 10 Οκτωβρίου 2013.
|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Αλέξανδρος**  |

**Αλέξανδρος** είναι ένα κοινό ελληνικό όνομα (8o πιο συνηθισμένο με ποσοστό 2,78% περίπου). Στο ελληνικό εορτολόγιο εορτάζεται στις 30 Αυγούστου. Υποκοριστικά του ονόματος είναι Αλέξης, Αλέκος. 

Το όνομα πιθανως το πρωτο συνθετικό να ειναι προελληνικό το Αλεξώ εχεί βρεθεί ως αλλεκχ η αλλεκ Αλλεχμ που δηλωνει προστασια , διωξή , αποκρούση , άμυνα , συνεργασιά που πιθανώ να εχεί ακκαδική ριζα. Βλέπε ακαδικές πινακίδες το δεύτερο συνθετικό είναι ελληνικό σημαίνει ανδρεύς πουλημένοι ανδρειο γενναίο θαρραλέο αφοβός στο πολεμό. Το όνομά στην αληθινή μορφή πρέπει να είναι Αλεξανδρεύς αφού προέρχεται τον Ανδρεύς που είναι 50% ελληνικό και περίπου 50% ακκαδικό έτσι δηλώνοντας μια αμιγώς προέλευσή και καταγωγή

Ιστορία
-------

Αναφέρεται πρώτα από τον Όμηρο ως δεύτερο όνομα του Πάρι (Πάριδος) όπως έχει αναγνωριστεί και σε πινακίδες της γραμμικής Β, περισσότερο όμως παγκόσμια γνωστό από τον Βασιλιά της Μακεδονίας Μέγα Αλέξανδρο, που έζησε τον 4ο αιώνα π.Χ. Ήταν επίσης ένας από τους τίτλους (επίθετα) που δίδονταν στη θεά Ήρα, που θεωρούσαν ότι ενίσχυε τους πολεμιστές στη μάχη.

Η θηλυκή εκδοχή του ονόματος είναι Αλεξάνδρα. Στο ορθόδοξο εορτολόγιο εορτάζεται στις 30 Αυγούστου.

Σε άλλες γλώσσες
----------------

* Alasandar Ιρλανδικά
* Alexander Αγγλικά
* Alexandre Γαλλικά
* Alessandro Ιταλικά
* Alejandro Ισπανικά
* Alexandre Πορτογαλικά
* Ալեքսան Αρμενικά
* Aleksandër Αλβανικά
* Александър Βουλγαρικά
* Aleksandar Σερβικά, Κροατικά
* Aлександр Ρωσικά
* Aleksandrs Λετονικά
* Aleksander Εσθονικά, Πολωνικά, Σλοβενικά, Σκανδιναβικές γλώσσες
* Alexandru Ρουμάνικα
* Alleksanda Κορεατικά
* Iskander Αραβικά
* Iskandiar Περσικά
* İskender Τουρκικά
* Sándor Ουγγρικά
* Sikandar Urdu, Χίντι
* Xander Αφρικάνς
* Xandru Μαλτεζικά
* אלכסנדר Εβραϊκα

Οι Γαελικές εκδοχές, Alasdair και Dair είναι δημοφιλείς στη Σκωτία. Εναλλακτική ορθογραφία του περιλαμβάνει: Alistair, Allistair, Alisdair, Aleister, Alastair και Alister.

### Υποκοριστικά

* Αλέξης, Αλέκος (ελληνικά)
* Alec, Alex, Alle, Allie, Lex, Sander, Xan, Xander, Xandi (αγγλικά)
* Alecu, Sandu (ρουμανικά)
* Leka (αλβανικά)
* Sascha (γερμανικά, κυρίως στην Αυστρία)
* Саня, Саша, Шура (ρωσικά)
* Sandro (ιταλικά)
* Sanya (σλαβικά)
* Aco (κροατικά)
* Saša (σερβικά)

Παραπομπές
----------

1. ↑  **Πηγή:** www.greeknamedays.gr
Το **Android 12** είναι η δωδέκατη σημαντική έκδοση και η 19η έκδοση του Android, του λειτουργικού συστήματος για έξυπνα κινητά τηλέφωνα που αναπτύχθηκε από την Open Handset Alliance με επικεφαλής την Google. Η πρώτη beta κυκλοφόρησε στις 18 Μαΐου 2021. Το Android 12 κυκλοφόρησε δημόσια στις 4 Οκτωβρίου 2021, ενώ το Android 12 κυκλοφόρησε σε συσκευές Google Pixel (από Pixel 3 και άνω) στις 19 Οκτωβρίου 2021.

Στις 7 Μαρτίου 2022, η Google κυκλοφόρησε το Android 12L, μια ενδιάμεση έκδοση για το Android 12 που περιλαμβάνει τροποποιήσεις σχεδιασμού για μεγαλύτερες οθόνες και μικρές αλλαγές σταθερότητας στο λειτουργικό σύστημα.

Παραπομπές
----------
Το **Android 13** είναι η δέκατη τρίτη σημαντική έκδοση του λειτουργικού συστήματος Android, που αναπτύχθηκε από την Google και κυκλοφόρησε για το κοινό στις 15 Αυγούστου 2022.

Ιστορία
-------

Το Android 13 (εσωτερικά με την κωδική ονομασία **Tiramisu**) ανακοινώθηκε σε ένα ιστολόγιο Android που δημοσιεύτηκε στις 10 Φεβρουαρίου 2022 και η πρώτη Developer Preview κυκλοφόρησε αμέσως για τη σειρά Google Pixel (από Pixel 4 σε Pixel 6, μειώνοντας την υποστήριξη για τα Pixel 3 και Pixel 3a). Κυκλοφόρησε περίπου 4 μήνες μετά τη σταθερή έκδοση του Android 12. Ακολούθησε η Developer Preview 2 αργότερα, η οποία κυκλοφόρησε τον Μάρτιο. Η Beta 1 κυκλοφόρησε στις 26 Απριλίου 2022. Η Google κυκλοφόρησε την beta 2 κατά τη διάρκεια του Google I/O στις 11 Μαΐου 2022. Δύο ακόμη εκδόσεις beta είχαν προγραμματιστεί να κυκλοφορήσουν τον Ιούνιο και τον Ιούλιο. Η σταθερότητα της πλατφόρμας επιτεύχθηκε τον Ιούνιο, με την Beta 3. Η τελική κυκλοφορία του Android 13 ξεκίνησε στις 15 Αυγούστου, όταν η ενημέρωση έγινε διαθέσιμη στα τηλέφωνα Pixel και προωθήθηκε στο Android Open Source Project.

Τεχνικές αλλαγές
----------------

Το Android 13 ART συνοδεύεται με έναν νέο συλλέκτη απορριμμάτων (Garbage Collector ή απλά GC) που χρησιμοποιεί την κλήση συστήματος Linux userfaultfd. Μειώνει την πίεση της μνήμης RAM, το μέγεθος του μεταγλωττισμένου κώδικα, το jank και αποτρέπει τον κίνδυνο να απενεργοποιούν εφαρμογές λόγω της χαμηλής μνήμης RAM κατά τη διάρκεια του GC. Άλλες αλλαγές βελτιώνουν επίσης την εκκίνηση των εφαρμογών και του λειτουργικού, μειώνουν τα jank και βελτιώνουν την απόδοση. Λόγω του έργου Android Mainline Project, το Android 12 ART θα ενημερωθεί επίσης.
Πιάτο από σοταρισμένα χόρτα πικραλίδας, με ρύζι *Wehani*.
Το **ρύζι Wehani** *(Wehani rice)*, είναι μια ποικιλία αρωματικού καφέ ρυζιού, η οποία δημιουργήθηκε περί τα τέλη του 20ού αιώνα, από τα Κτήματα της Οικογένειας *Lundberg (Lundberg Family Farms)* από το *Richvale*, Καλιφόρνιας.

Είναι σήμα κατατεθέν των Κτημάτων της Οικογένειας *Lundberg*, την μοναδική εταιρεία η οποία τα καλλιεργεί και ονομάστηκε από το πρώτο γράμμα του ονόματος των τεσσάρων αδελφών και του τελευταίου γράμματος του ονόματος του πέμπτου αδελφού (προφανώς χάριν ευφωνίας), ***W**endell, **E**ldon, **H**omer, **A**lbert και Harla**n** Lundberg*.

Το ρύζι *Wehani* δημιουργήθηκε από σπόρους ρυζιού *basmati* από την Ινδία. Οι κόκκοι του (πωλούμενοι σε μορφή ολικής αλέσεως) έχουν χρώμα κοκκινωπό-καφέ και ομοιάζουν ελαφρώς στο άγριο ρύζι. Όταν ψηθεί, το ρύζι παράγει ένα άρωμα, παρόμοιο με εκείνο των ζεστών βουτυρωμένων αραχίδων (φιστικιών) και είναι ελαφρώς λαστιχωτό.

Παραπομπές
----------

1. ↑  Farrell-Kingsley, Kathy.
2. ↑  «Lundberg Wehani page on Lundberg Family Farms web site». Αρχειοθετήθηκε από το πρωτότυπο στις 31 Μαΐου 2009. Ανακτήθηκε στις 21 Φεβρουαρίου 2016.
Ο **Γιούζεφ Βιντσέντι Πιοτρ Πιουσούτσκι** (πολωνικά: Józef Wincenty Piotr Piłsudski) (22 Φεβρουαρίου 1833, Ραπσάνι - 15 Απριλίου 1902, Αγία Πετρούπολη) ήταν Πολωνός γαιοκτήμονας και πατέρας του Στρατάρχη της Πολωνίας, Γιούζεφ Πιουσούτσκι.

Βιογραφία

Ο Γιούζεφ Βιντσέντι Πιοτρ Πιουσούτσκι από το οικόσημο Πιουσούτσκι, γεννήθηκε στις 22 Φεβρουαρίου 1833 στο Ραπσάνι. Οι γονείς του ήταν ο Πιοτρ Πάβεου Πιουσούτσκι και η Τεοντόρα Ουρσούλα, το γένος Μπούτλερ. Βαπτίστηκε στις 24 Φεβρουαρίου του ίδιου έτους. Νονοί ήταν ο Βιντσέντι Μπούτλερ και η σύζυγός του, ο Ταντέους Μπούτλερ και η σύζυγός του και οι Βαλέρια Μπούτλερ και Ελζμπιέτα Μιχαουόφσκα. Πήγε γυμνάσιο στο Κρόζι και λύκειο στο Βιουκόμιες. Σπούδασε γεωπόνος στο Γεωπονικό Ινστιτούτο στο Χοριχόρκι. Κατά τη διάρκεια της Ιανουαριανής Εξέγερσης ήταν επίτροπος της εξεγερμένης κυβέρνησης για την περιοχή Κάουνας. 22 Απριλίου 1863 στο Τενένιε, στην Επαρχία Ταουραγκέ παντρεύτηκε τη Μάρια, το γένος Μπιλέβιτς, του οικοσήμου Μογκίουα, η οποία είχε ως προίκα τέσσερα κτήματα (περίπου 12.000 εκτάρια), μεταξύ των οποίων στο Αντάμουφ και στο Ζούουοφ και αρκετές εκατοντάδες χιλιάδες ρούβλια. Το 1874 το αρχοντικό και τα κτίρια που ανήκαν στο κτήμα στο Ζούουοφ κάηκαν ολοσχερώς και η οικογένεια έπρεπε να μετακομίσει στο Βίλνιους. Λόγω των αντιτσαρικών δραστηριοτήτων και της σύλληψης του Μπρονίσουαφ Πιουσούτσκι (μεγαλύτερος αδερφός του Γιούζεφ Πιουσούτσκι), η οικογένεια Πιουσούτσκι έπρεπε να πουλήσει όλη την περιουσία της οικογένειας για να πληρώσει και έτσι να αντικαταστήσει τη θανατική ποινή με 15 χρόνια σκληρής εργασίας και εξορία στο νησί Σαχαλίνη.

Ο Γιούζεφ Βιντσέντι και η Μάρια είχαν δώδεκα παιδιά:

* Χελένα Πιουσούτσκα (1864–1917)
* Ζόφια Καντενατσόβα (1865–3 Φεβρουαρίου 1935, σύζυγος του Δρ. Μπολέσουαφ Καντενάτσι. Ενταφιάστηκε στο Βίλνιους, στο Κοιμητήριο Βερναρδίνων)
* Μπρονίσουαφ Πιουσούτσκι
* Γιούζεφ Πιουσούτσκι
* Άνταμ Πιουσούτσκι
* Καζίμιες Πιουσούτσκι
* Μάρια Γιουχνιεβιτσόβα (1873–1921), σύζυγος του Τσεζάρι Γιουχνιέβιτς
* Γιαν Πιουσούτσκι
* Λουτνβίκα Μαγέφσκα (1879–1924), σύζυγος του Λέον Μαγέφσκι. Ενταφιάστηκε Κοιμητήριο Ράσος στο Βίλνιους
* Κάτσπερ Πιουσούτσκι (1881–1915)
* Πιοτρ Πιουσούτσκι (γεννήθηκε και πέθανε το 1882), δίδυμος αδερφός της Τεοντόρα
* Τεοντόρα Πιουσούτσκα (γεννήθηκε και πέθανε το 1882), δίδυμη αδερφή του Πιοτρ

Παραπομπές
----------

1. ↑
2. ↑  Zapomniany brat Józefa Piłsudskiego", tygodnik Historia, Uważam Rze, nr 9(42) wrzesień 2015
3. ↑
4. ↑
5. ↑  «Na Rossie odnaleziono grób Kacpra Piłsudskiego, brata marszałka». *dzieje.pl*.
6. 1 2  Garlicki, Andrzej (2012). *Józef Piłsudski: 1867–1935*. Kraków: Wydawnictwo Znak. σελ. 22. ISBN 978-83-2402-225-0.
Ο **Καζίμιες Γκάμπριελ Πιουσούτσκι** (πολωνικά: Kazimierz Gabriel Piłsudski) (5 Απριλίου 1871, Ζούουοφ - 19 Δεκεμβρίου 1941, Μπουχάρα) ήταν Πολωνός αξιωματούχος και ακτιβιστής του σκακιού.

Βιογραφία
---------

Ήταν γιος του Γιούζεφ Βιντσέντι Πιουσούτσκι και της Μάρια, το γένος Μπιλέβιτς και αδελφός των Γιούζεφ, Άνταμ, Μπρονίσουαφ και Γιαν.

Πριν το 1914 ζούσε στην Πετρούπολη. Στη Δεύτερη Πολωνική Δημοκρατία εργάστηκε στον τραπεζικό τομέα, αργότερα στην Ανώτατη Υπηρεσία Ελέγχου στη Βαρσοβία.

Ήταν ακτιβιστής της Πολωνικής Σκακιστικής Ομοσπονδίας. Το 1931–1932 ήταν μέλος του διοικητικού συμβουλίου της, το 1933–1939 αντιπρόεδρος, το 1931 και 1933–1935 Πολωνός εκπρόσωπος στη Διεθνή Σκακιστική Ομοσπονδία και από το 1937 επίτιμο μέλος της Πολωνικής Σκακιστικής Ομοσπονδίας.

Μετά τη σοβιετική εισβολή στην Πολωνία συνελήφθη στο Βίλνιους από το Λαϊκό Επιτροπείο Εσωτερικών Υποθέσεων και, μαζί με τον αδελφό του, Γιαν, πέρασε από τις σοβιετικές φυλακές (Λουμπιάνκα και Μπουτίρκα).

Διακοσμήσεις
------------

* Χρυσός Σταυρός της Αξίας (12 Οκτωβρίου 1937)
* Σταυρός της Ανεξαρτησίας (17 Μαρτίου 1938)

Παραπομπές
----------

1. ↑  Andrzej Filipowicz *Zarys historii szachów w Polsce*, s. 9
2. ↑  Andrzej Filipowicz *Zarys historii szachów w Polsce*, s. 12, 13, 14, 15, 17, 18, 50
3. ↑  Πρότυπο:Cytuj stronę

Βιβλιογραφία
------------

* «Łódź in Illustration», 17 Μαΐου 1931, αρ. 20, σελ. 5 (Λοτζ, 9 Μαΐου 1931: σε επίδειξη ταυτόχρονου παιχνιδιού από τον Πολωνό πρωταθλητή σκακιού - Dr. Πσεπιούρκα με άλλους 26 σκακιστές στα κεντρικά γραφεία της Εταιρείας Υποστηρικτών του Σκακιού στο Λοτζ).
Το ***Υβέτ, το κορίτσι της ακολασίας*** (Πρωτότυπος τίτλος: *En Cas De Malheur*) είναι Γαλλική δραματική ταινία του 1958 σε σκηνοθεσία Κλωντ Ωτάν Λαρά, βασισμένη σε μυθιστόρημα του διάσημου Βέλγου συγγραφέα Ζωρζ Σιμενόν. Πρωταγωνιστούν οι Μπριζίτ Μπαρντό και Ζαν Γκαμπέν.

Περίληψη
--------

Η Υβέτ είναι μια αφελής, νέα και όμορφη κλέφτρα, που στη διάρκεια μιας ληστείας θα τραυματίσει τη γυναίκα του ιδιοκτήτη. Η συνεργός της συλλαμβάνεται και προκειμένου να γλυτώσει την καταδίκη απευθύνεται στον φτασμένο δικηγόρο Αντρέ Γκομπιλό. Εκείνος θα την αθωώσει και θα την βάλει υπό την προστασία του. Εκείνη γίνεται ερωμένη του αλλά εξακολουθεί να είναι διχασμένη ανάμεσα στον ευκατάστατο γηραιό δικηγόρο και τον νεαρό εραστή της Ματσέτι, ένα φοιτητή ιατρικής. Ο Αντρέ μετακομίζει με την ερωμένη του σε νέο σπίτι εγκαταλείποντας την οικογενειακή εστία και λίγο αργότερα μαθαίνει ότι η Υβέτ εγκυμονεί το παιδί του. Το ανεξέλεγκτο πάθος και η αφέλεια της όμως θα την οδηγήσουν για μια τελευταία, μοιραία φορά στο φτωχικό δωμάτιο του νεαρού εραστή της...

Αντιδράσεις
-----------

Η ταινία εξαιτίας των αρκετά τολμηρών σκηνών της και του αμοραλιστικού χαρακτήρα της κεντρικής ηρωίδας αλλά και όλων όσων την περιβάλουν συνάντησε την σκληρή κριτική της καθολικής εκκλησίας και δεν κατάφερε να έχει ευρεία διανομή στις Η.Π.Α. Ακόμα και σήμερα σε κάποιες από τις κόπιες που κυκλοφορούν σε DVD έχουν λογοκριθεί κάποια δευτερόλεπτα της περίφημης σκηνής που εικονίζεται στην αφίσα της ταινίας.

Ριμέικ
------

Το βιβλίο έγινε ξανά ταινία το 1998 σε σκηνοθεσία Πιέρ Ζολιβέ με πρωταγωνιστές του Ζεράρ Λανβάν, Βιρζινί Λεντουαγιέν και Καρόλ Μπουκέ. Προβλήθηκε με τον τίτλο *En plein cœur*.

Παραπομπές
----------

1. ↑  (Τσεχικά) *Česko-Slovenská filmová databáze*. 2001.
2. ↑ . «institut-francais.org.uk/cine-lumiere/whats-on/festivals-series/en-cas-de-malheur/». Αρχειοθετήθηκε από το πρωτότυπο στις 18 Ιουνίου 2021. Ανακτήθηκε στις 17 Φεβρουαρίου 2021.
3. ↑ . «moncinemaamoi.blog/2018/01/06/en-cas-de-malheur-claude-autant-lara-1958/».

Εξωτερικοί σύνδεσμοι
--------------------

* film in Internet movie database

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 294562410
* BNF: cb166126429 (data)

 |

 |
Το Barrett XM109 είναι ένα πρωτότυπο αντι-υλικό τουφέκι, με θαλάμη για 25×59mm βομβιδίων και αναπτύχθηκε από την **Barrett Firearms Manufacturing**. Είχε σχεδιαστεί σύμφωνα με τις ανάγκες που διαπιστώθηκαν το 1994, και είναι ικανό να διατρήσει αλεξίσφαιρο γιλέκο και άλλο εξοπλισμό σε απόσταση 2 χιλιομέτρων (1,2 μίλια).

Τα Πρωτότυπα του XM109 υπήρχαν από τα τέλη της δεκαετίας του 1990 και οι μελέτες της αποτελεσματικότητάς του όπλου δημοσιεύτηκαν το 2002. 10 από αυτά τα πρωτότυπα είναι γνωστό ότι υπάρχουν από το 2004, και οι εκδόσεις XM109 και Barrett XM500 ήταν εντεταγμένες σε ένα ευρύτερο πρόγραμμα Αντι-Υλικών τυφεκίων του Κογκρέσου το 2006. Η τρέχουσα κατάσταση της έκδοσης XM109 δεν είναι σαφής είτε για την ακύρωση ή την έγκρισή του.

Γενική εικόνα
-------------

Το XM109, ήταν αρχικά γνωστό ως *όπλο ελεύθερου σκοπευτή* και τώρα ονομάζεται *Αντι-Υλικό αυτογεμιζόμενο τουφέκι*, σχεδιασμένο κυρίως για πλήξη ελαφρών τεθωρακισμένων οχημάτων και παρόμοιων στόχων. Ο σχεδιασμός του χρησιμοποιεί το κάτω μέρος του κορμού του M82/M107, αλλά με ένα νέο άνω μέρος θαλάμης των 25 mm. Το άνω μέρος του κορμού των τυφεκίων Μ82 μπορεί να αντικατασταθεί με αυτό του XM109 και να μετατραπεί σε ένα πλήρως λειτουργικό τουφέκι XM109.

Βομβίδια 25mm του XM109: XM1050 TP και XM1049 HEDP
Το φυσίγγιο 25×59mm που χρησιμοποιείται στην έκδοση XM109 είναι το ίδιο με εκείνο που αναπτύχθηκε αρχικά για την ακυρωθείσα έκδοση XM307. Όπως και με το XM307, το XM109 μπορεί να αναδιαμορφωθεί σε *.50 BMG* από την εναλλαγή του άνω μέρους του M107.

Η έκδοση XM109 προσφέρει μεγαλύτερο εύρος και μικρότερο συνολικό μήκος από τα προηγούμενα συστήματα M82/M107, καθώς και δυνητικά μεγαλύτερη δύναμη στον κάλυκα 25×59mm πάνω ακόμα και το Mk 211 .50 BMG. Ωστόσο, η μικρή προώθηση και το βαρύ βλήμα οδήγησαν σε απαράδεκτα υψηλή ανάκρουση λόγω του περιορισμού αποτελεσματικότητας του φλογοκρύπτη του όπλου, με μια δύναμη ανάκρουσης πάνω από 60 ft/lb σε σύγκριση με τα 36 του M107. Από το 2004, ένας από τους στόχους του έργου ήταν η μείωση της ανάκρουσης του όπλου.

Άλλα χαρακτηριστικά
-------------------

* M1913 ράγα σκοπευτικών
* BORS βαλλιστικός υπολογιστής
* Υποδοχή monopod
* Αποσπώμενος φλογοκρύπτης και καταστολέας
* Αποσπώμενος δίποδας και λαβή μεταφοράς

Δείτε επίσης
------------

* Barrett M95
* Barrett XM500
* Barrett M82

Παραπομπές
----------

1. 1 2  Gates, Bob. «XM109 Briefing Update May 11, 2004». Barrett Firearms Manufacturing, INC. Αρχειοθετήθηκε από το πρωτότυπο στις 19 Ιουλίου 2013. Ανακτήθηκε στις 16 Δεκεμβρίου 2012.
2. 1 2  «XM109 Anti-Materiel Payload Rifle (AMPR)». Globalsecurity.org. Ανακτήθηκε στις 16 Δεκεμβρίου 2015.

Εξωτερικοί σύνδεσμοι
--------------------

* Official Website of Barrett Firearms Company
* An image of the XM109, *Popular Mechanics*
* GlobalSecurity.org - M109 Anti-Materiel Payload Rifle (AMPR)
* DTIC Briefing on XM109


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Barrett XM109  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Τελετουργικό κράνος αττικού ρυθμού. Νότιος Ιταλία, περ. 300 π.Χ.
Το αττικό κράνος είναι ένα σημαντικό κομμάτι της αρχαίας ελληνικής πολεμικής εξοπλιστικής κληρονομιάς. Έχει ρίζες στην κλασική Ελλάδα και εξαπλώθηκε στην Ιταλία κατά την ελληνιστική εποχή και στη Ρωμαϊκή Αυτοκρατορία.

Το γεγονός ότι άφηνε απροστάτευτη τη μύτη το καθιστά ξεχωριστό από άλλα κράνη όπως το χαλκιδικό. Είναι ενδιαφέρον που στην Ελλάδα δεν γνώρισε την ίδια επιτυχία με άλλα κράνη όπως το κορινθιακό και το φρυγικό.

Στην τέχνη επικράτησε ως το κράνος των αρχαίων στρατηγών, αυτοκρατόρων και πραιτοριανών, αναδεικνύοντας την επιδεξιότητα και την αισθητική του.

Δείτε επίσης
------------

* Χαλκιδικό κράνος
* Βοιωτικό κράνος
* Κορινθιακό κράνος
* Περικεφαλαία

Παραπομπές
----------


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αττικό κράνος** |
Τα **γαδόμορφα** (λατινική και επιστημονική ονομασία *Gadiformes*) είναι τάξη ψαριών, γνωστή και ως **ανακανθίνοι** (*Anacanthini*). Περιλαμβάνουν πολλά είδη που τρώγονται από τον άνθρωπο, μερικά (όπως ο μπακαλιάρος) αλιευόμενα σε μεγάλες ποσότητες. Είναι κυρίως θαλάσσια ψάρια, συναντώμενα σε όλες τις θάλασσες του κόσμου, αλλά στη μεγάλη τους πλειονότητα στις εύκρατες ή ψυχρότερες (τα λίγα τροπικά είδη τείνουν να συναντώνται σε μεγάλα βάθη). Λίγα είδη εισέρχονται σε υφάλμυρες εκβολές ποταμών. Μόνο το είδος *Lota lota* και τα δύο είδη του γένους *Microgadus* μπορούν να ζήσουν σε γλυκό νερό, και μόνο το *Lota lota* και μερικοί αποκλεισμένοι πληθυσμοί του είδους *Microgadus tomcod* περνούν όλη τη ζωοή τους μέσα σε γλυκό νερό.

Κοινά χαρακτηριστικά γνωρίσματα όλων των γαδόμορφων είναι, μεταξύ άλλων, η θέση των κοιλιακών πτερυγίων κάτω ή και πιο μπροστά από τα θωρακικά πτερύγια, η έλλεψη συνδέσεως της νηκτικής κύστης με τον πεπτικό σωλήνα και η έλλεψη ακανθών στα πτερύγια. Από την άλλη, το μέγεθος των γαδόμορφων, όπως και σε πολλές άλλες τάξεις ζώων, ποικίλλει πολύ, από 7 εκατοστόμετρα στους ενήλικες βρεγμάκερους μέχρι και 2 μέτρα στον βακαλάο του Ατλαντικού (*Gadus morhua*)

Το πρώτο γαδόμορφο ψάρι που εμφανίσθηκε στη Γη ήταν ο ανεπίσημα ονομαζόμενος *Protocodus*, του οποίου σώζεται ένα απολίθωμα της Δάνιας εποχής (δηλαδή ηλικίας 66-62 εκατομμυρίων ετών) από τη Γροιλανδία.

Οικογένειες
-----------

Σήμερα είναι γενικώς αποδεκτές οι εξής δέκα oικογένειες στην τάξη γαδόμορφα:

* Βρεγμακερωτίδες (*Bregmacerotidae*), Gill, 1872
* Ευκλιχθυΐδες (*Euclichthyidae*), Cohen, 1984
* Γαδίδες (*Gadidae*), Rafinesque, 1810
* Λοτίδες (*Lotidae*), Bonaparte, 1832
* Μακρουρίδες (*Macrouridae*), Bonaparte, 1831
* Μελανονίδες (*Melanonidae*), Goode & Bean, 1896
* Μερλουκιίδες (*Merlucciidae*), Gill, 1884
* Μορίδες (*Moridae*) Moreau, 1881
* Μυραινολεπιδίδες (*Muraenolepididae*), Regan, 1903
* Φυκίδες (*Phycidae*), Swainson, 1838

Παραπομπές
----------

1. ↑  J.D. McPhail: *The Freshwater Fishes of British Columbia*, University of Alberta Press, 2007
2. ↑  Cohen, D.M. (1998). Paxton, J.R.· Eschmeyer, W.N. επιμ. *Encyclopedia of Fishes*. San Diego: Academic Press. σελίδες 130-132. ISBN 0-12-547665-5.
3. ↑  Friedman, Matt; V. Andrews, James; Saad, Hadeel; El-Sayed, Sanaa (2023-06-16). «The Cretaceous–Paleogene transition in spiny-rayed fishes: surveying "Patterson’s Gap" in the acanthomorph skeletal record André Dumont medalist lecture 2018». *Geologica Belgica*. doi:10.20341/gb.2023.002. ISSN 1374-8505. .
4. ↑  Iwamoto, T. Nakayama, N. Shao, K.-T. & Ho, H.-C. (2015): «Synopsis of the Grenadier Fishes (Gadiformes; Teleostei) of Taiwan», *Proceedings of the California Academy of Sciences*, Σειρά 4, τόμ. 62 (3), σσ. 31-126

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85052684
* GND: 4284466-6
* BNF: cb121108408 (data)
* NKC: ph349430

 |

 |
Ο **Στέφεν Στράιχ** (αγγλ. *Steffen Streich*) είναι Γερμανός ποδηλάτης μεγάλων αποστάσεων, ο οποίος ζει μόνιμα στην Ελλάδα, αγωνίζεται σε διεθνείς αγώνες με τα ελληνικά χρώματα. Το έτος 2015 κέρδισε τον διεθνή ποδηλατικό αγώνα *Trans Afrika* και το 2016 ήταν δεύτερος στον ποδηλατικό αγώνα *TransAmerica*. Το 2023 συμμετέχει σε πρωτοβουλία που έχει στόχο την ευαισθητοποίηση για την επιστροφή των Γλυπτών του Παρθενώνα με τίτλο «Λονδίνο-Αθήνα σε 2 τροχούς-φέρτε τα πίσω».

Βιογραφικά στοιχεία
-------------------

Γεννήθηκε στο Βερολίνο τον Ιούνιο του 1969. Ο πατέρας του ήταν αγρότης και η μητέρα του δασκάλα. Το 1990 πήγε στο Μόναχο και εργάστηκε ως πωλητής στις αυτοκινητοβιομηχανίες Ford και BMW. 

Το 2003 μετακόμισε με την οικογένειά του στη Λέσβο. Αρχικά, εργάστηκε ως εργάτης γης και στη συνέχεια ήταν υπεύθυνος για την ενοικίαση τουριστικών δωματίων. Σήμερα έχει τη δική του επιχείρηση στη Λέσβο και δραστηριοποιείται στα κοινά. Έχει δύο γιους και ζει στο ορεινό χωριό Στύψη της Λέσβου.

Διακρίσεις
----------

Από το 2010 συμμετέχει σε αγώνες στην Ελλάδα και στο εξωτερικό με ποδήλατο.

Το 2011 συμμετείχε στο Παρίσι-Βρέστη-Παρίσι και το 2013 στο Λονδίνο-Εδιμβούργο-Λονδίνο. Από το 2014, συμμετέχει σε διαγωνισμούς σε μεγάλες διαδρομές χωρίς υποστήριξη. Έχει συμμετάσχει στην Transcontinetal Race, τη TransAfrika, τη TransAmerika, τον Indian Pacific Wheel Race, και τον ποδηλατικό γύρο NordkapTarifa. 

Το 2015 κέρδισε τον Trans Afrika Bicycle Race από το Μπέιτμπριτζ στο Κέιπ Τάουν με χρόνο 8 ημερών 19 ωρών και 28 λεπτών, δημιουργώντας ένα νέο ρεκόρ για το συγκεκριμένο αγώνα.

Τερμάτισε δεύτερος στο διεθνή ποδηλατικό αγώνα TransAmerica το 2016, διανύοντας με το ποδήλατό του 7.000 χιλιόμετρα σε 18 μέρες, δύο ώρες και 20 λεπτά.

Παραπομπές
----------

1. ↑  «Ο Γερμανός που ερωτεύτηκε τη Λέσβο». *Η ΚΑΘΗΜΕΡΙΝΗ*. 12 Αυγούστου 2016. Ανακτήθηκε στις 20 Ιουνίου 2021.
2. ↑  «Ποδηλατούν για δεύτερη φορά Λονδίνο - Αθήνα για την επιστροφή των Γλυπτών του Παρθενώνα». 5 Αυγούστου 2023.
3. ↑  «Ο διεθνής ποδηλάτης Steffen Streich με τον Στρατή Ζαφείρη». *www.ertnews.gr*. 8 Απριλίου 2019. Ανακτήθηκε στις 20 Ιουνίου 2021.
4. ↑   *Αre you lost? Go uphill | Steffen Streich | TEDxLesvos*, ανακτήθηκε στις 2023-06-23
5. ↑  «Ο Γερμανός που ερωτεύτηκε τη Λέσβο». *Η ΚΑΘΗΜΕΡΙΝΗ*. 12 Αυγούστου 2016. Ανακτήθηκε στις 20 Ιουνίου 2021.
6. ↑  «Πολιτισμός - emprosnet.gr». *www.emprosnet.gr*. Ανακτήθηκε στις 23 Ιουνίου 2023.
7. ↑  «VIDEO: IPWR Rider Steffen Streich Arrives In Sydney». *Bicycling Australia*. 10 Ιουλίου 2020. Ανακτήθηκε στις 20 Ιουνίου 2021.
8. ↑  «The Trans Afrika Bike Race 2016 – Race Report 1». 12 Μαΐου 2017. Ανακτήθηκε στις 2 Φεβρουαρίου 2018. [*νεκρός σύνδεσμος*]
9. ↑  Beltchenko, Nick (10 Νοεμβρίου 2015). «2015 Bikepacking Race Recap». Ανακτήθηκε στις 2 Φεβρουαρίου 2018.
10. ↑  «Steffen Streich και Trans America. 7000 χιλιόμετρα σε 17 ημέρες!». *Sela*. 1 Ιουλίου 2016. Ανακτήθηκε στις 20 Ιουνίου 2021.
Συντεταγμένες: 40°57′22″N 23°39′18″E﻿ / ﻿40.95611°N 23.65500°E﻿ / 40.95611; 23.65500
Η **Κερκινίτιδα** (**Κερκινίτις**) ήταν αρχαία λίμνη στην κάτω κοιλάδα του ποταμού Στρυμόνα, στον σημερινό νομό Σερρών, που ταυτίζεται με την αποξηραμένη σήμερα **λίμνη** **Αχινού** (**τ' Αχινού** ή **Ταχινού**). Σύμφωνα με τον Αρριανό, στη λίμνη αυτή ήταν αγκυροβολημένος ο στόλος του Μεγάλου Αλεξάνδρου και από δω είχε πλεύσει στις εκβολές του Στρυμόνα και στη συνέχεια στα μικρασιατικά παράλια. Από αρχαιολογικά ευρήματα (πέτρινες άγκυρες) και επιγραφές μαρτυρείται η ύπαρξη ναυσιπλοΐας στη λίμνη, καθώς και η παρουσία διαφόρων όρμων και οικισμών στην ανατολική της όχθη (κοντά στα σημερινά χωριά Παραλίμνιο, Ψυχικό, Μεσοκώμη και Πεθελινό). 

Δεδομένου ότι ο Στρυμόνας ήταν πλωτός από τις εκβολές του (όπου ήταν η Ηιόνα) ως την Κερκινίτιδα λίμνη σχηματιζόταν ένας υδάτινος δρόμος που επέτρεπε τη διείσδυση (κυρίως εμπορική) από τον Στρυμονικό κόλπο στη θρακική ενδοχώρα, φτάνοντας περίπου ως την αρχαία πόλη των Σερρών.

Παραπομπές
----------

1. ↑  Αναφέρεται από τον Θουκυδίδη (IV,108,1), χωρίς να την ονοματίζει, και από τον Αρριανό (Ανάβ. Ι,11,3) με το όνομά της.
2. ↑   Αρχειοθετήθηκε 2017-04-24 στο Wayback Machine. Δημήτρης Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 21-22. ISBN 960-7265-16-5
3. ↑   Αρχειοθετήθηκε 2018-06-24 στο Wayback Machine. Δημήτρης Κ. Σαμσάρης, Ιστορία των Σερρών κατά την αρχαία και ρωμαϊκή εποχή, Θεσσαλονίκη 1999, σ. 65-69 (Ιστoσελίδα του Δήμου Σερρών) & D. C. Samsaris, La navigation dans l’ ancien lac de Cercinitis d’ après une inscription inédite trouvée dans le village actuel de Paralimnion de Serrès, «Μακεδονικά» 19(1979) 421 & D. C. Samsaris, Recherches sur l’ histoire de la navigation des habitants du cours inférieur du Strymon dans l’ Antiquité, Thracia Pontica I Premier Symposium International (Sozopol, 9-12 octobre 1979), Sofia 1982, p. 259-266
Η **Μπέιτ Λαχία** (αραβικά: بيت لاهيا) είναι πόλη στη Λωρίδα της Γάζας, βόρεια της Τζαμπάλια, στο Κυβερνείο Βόρειας Γάζας του Κράτους της Παλαιστίνης. Βρίσκεται δίπλα στο Μπέιτ Χανούν και κοντά στα σύνορα με το Ισραήλ. Σύμφωνα με το Παλαιστινιακό Κεντρικό Γραφείο Στατιστικής, η πόλη είχε πληθυσμό 89.838 κατοίκους το 2017. Το πολιτικό κόμμα και τρομοκρατική οργάνωση ονόματι Χαμάς εξακολουθεί να διοικεί την πόλη, μαζί με ολόκληρη τη Λωρίδα της Γάζας, μετά τη νίκη στις δημοτικές εκλογές του 2005.

Η Μπέιτ Λαχία έχει έναν αρχαίο λόφο και σε κοντινή απόσταση βρίσκονται εγκαταλελειμμένα ερείπια οικισμού. Έχει προταθεί ότι ήταν η **Βηθηλία**, η πατρίδα του Σωζομενού, όπου υπήρχε ένας ναός. Έχουν βρεθεί κεραμικά της βυζαντινής περιόδου.

Παραπομπές
----------

1. ↑  Μπέιτ Λαχία Αρχειοθετήθηκε 23 August 2013 στο Wayback Machine. Δήμος Γαζαίων.
2. ↑  Conder and Kitchener, 1883, SWP III, pp. 233-234
3. ↑  Dauphin, 1998, p. 881

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123557244
* LCCN: no2009009060

 |

 |